# Lokikatselimen käyttöohje

## Johdanto

Lokikatselin on graafinen, valikkopohjainen katselin, jota voit käyttää järjestelmäsi lokien tarkasteluun ja valvomiseen. Lokikatselin sisältää muutamia toimintoja, jotka helpottavat lokien hallintaa, kuten lokikatselimen ja lokistatistiikkanäytön.

Lokikatselin on käyttökelpoinen, mikäli olet uusi järjestelmän ylläpitäjä, koska se tarjoaa helpomman ja käyttäjäystävällisemmän tavan tarkastella lokeja, kuin suoraan tekstipohjaisista lokitiedostoista. Se on hyödyllinen myös kokeneille ylläpitäjille, koska se sisältää katselimen, jonka aktivoimalla voit jatkuvasti tarkkailla kriittisiä lokeja.

Lokikatselin on käyttökelpoinen vain niille henkilöille, joilla on oikeudet järjestelmälokeihin, koska pääsy niihin vaatii useimmiten pääkäyttäjäoikeuksia.

## Aloitustoimet

Voit käynnistää Lokikatselimen seuraavilla tavoilla:

Sovellukset-valikosta

- Valitse Järjestelmätyökalut Järjestelmäloki.

Komentoriviltä

- Kirjoita `mate-system-log` ja paina Enter -näppäintä.

Kun käynnistät Lokikatselimen, avautuu seuraava ikkuna.

### Lokikatselimen ikkuna

Shows System Log Viewer main window. Contains menubar, display area, scrollbars, and statusbar.

Kun käynnistät ensimmäistä kertaa Lokikatselimen, sovellus näyttää oletuksena muutamia lokitiedostoja (kuten `/var/log/messages`). Avatut lokit on listattu vasemmalla puolella ikkunaa. Listasta valittu oleva loki näytetään ikkunan pääalueella.

Oletuksena Lokikatselin valvoo jokaista avattua lokia ja kaikki muutokset ilmestyy automaattisesti pääikkunaan. Katso lisätietoja syslog-monitor.

## Käyttö

### Lokien tarkastelu

Tarkastellaksesi lokeja, valitse Tiedosto Avaa. Valitse Avaa loki -valintaikkunasta loki, jonka haluat avata ja napsauta Avaa. Käytä vierityspalkkeja vierittääksesi lokia.

Voit valita niin monta lokia, kuin haluat. Lokikatselin näyttää yhden lokin kerrallaan Lokikatselin-ikkunassa. Avatut lokit on listattu vasemmalla puolella sovelluksen ikkunaa. Listasta valittu loki näytetään sovelluksen pääikkunassa. Tarkastellaksesi muita valmiiksi Lokikatselimeen avattuja lokeja, valitse haluamasi loki lokilistasta.

Huomioi, että Lokikatselin voi avata myös paketoituja lokeja (kaikki ".gz" -päätteiset tiedostonimet).

### Lokirivien kopiointi leikepöydälle

Kopioidaksesi yhden rivin tai enemmän leikepöydälle, valitse rivit pääikkunasta ja valitse valikosta Muokkaa Kopioi. Jos tahdot kopioida koko lokin leikepöydälle, valitse koko loki valitsemalla valikosta Muokkaa Valitse kaikki. Tämän jälkeen valitse valikosta Muokkaa Kopioi.

### Sivupalkin piilotus

Piilottaaksesi vasemman sivupalkin, mikä sisältää lokilistan ja kalenterin, valitset valikosta Näytä Sivupalkki-valinta.

### Lokien tarkkailu

Voit käyttää Lokikatselinta lokien tarkkailuun. Oletuksena kaikki Lokikatselimen lokit avataan muutoksen tarkkailutilassa. Jos uusia rivejä lisätään Lokikatselimen tarkkailemaan lokiin, lokin nimi ilmestyy lihavoituna. Jos loki on näkyvissä pääikkunassa, uudet rivit ilmestyvät automaattisesti lokin loppuun ja viiden sekunnin jälkeen listassa oleva lokin nimi muuttuu takaisin normaaliksi.

### Lokien tietojen tarkastelu

Lokien tiedot on esitetty tilarivillä, mukaan lukien seuraavat tiedot:

- Rivien määrä lokissa.

- Lokin koko tavuina.

- Päiväys, milloin lokia on viimeksi muokattu.

Tilarivi voidaan asettaa näkymään tai piilottaa valitsemalla valikosta Näytä Tilarivi.

### Lokin sulkeminen

Sulkeaksesi lokin, valitse Tiedosto Sulje.

### Lokikatselimen sulkeminen

Sulkeaksesi Lokikatselimen, valitse Tiedosto Lopeta.